b'\n_START_ARTICLE_\nWalther von der Vogelweide\n_START_SECTION_\nIgrana pesnitev\n_START_PARAGRAPH_\nZaradi Walterja je postala politi\xc4\x8dna lirika Sangspruchdichtung) enakovredna zvrst vite\xc5\xa1ki ljubezenski liriki (Minnesang). Novosti, ki jih je uvedel, so predstavljale tako vsebinske kot tudi formalne izbolj\xc5\xa1ave. Predvsem pa je postala igrana pesem oro\xc5\xbeje v vsakodnevnem politi\xc4\x8dnem \xc5\xbeivljenju. V sporu med cesarjem Ottom IV in pape\xc5\xbeem Innocencem III (1198-1227) se je postavil na stran cesarja in je do konca zagovarjal dejstvo, da so kri\xc5\xbearski pohodi del vite\xc5\xa1tva, ki jih vodi cesar in ne pape\xc5\xbe._NEWLINE__NEWLINE_\xc4\x8ce se je v vite\xc5\xa1ki ljubezenski liriki uveljavil princip, da mora vsaka pesnitev imeti svojo \xc2\xbbedinstveno\xc2\xab\xc2\xa0melodijo, tako je vnesel v politi\xc4\x8dno liriko ve\xc4\x8d barvitosti, dolo\xc4\x8denim temam znotraj pesnitve je dodelil svoje nianse, svoje zvoke in s tem dodal tudi svojevrstno eksperimentalnost. Medtem ko se je glasba njegovega vite\xc5\xa1kega ljubezenskega pesni\xc5\xa1tva ve\xc4\x8dinoma izgubila, je v politi\xc4\x8dni liriki ohranjenih nekaj njegovih melodij.'